Държавен вестник, бр. 75, 2018 г., стр. 5

БРОЙ  75	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗЕМЕДЕЛИЕТО, ХРАНИТЕ
И ГОРИТЕ
НАРЕДБА № 5
от 3 септември 2018 г.
за прилагане на правилата на биологично 
производство, етикетиране и контрол, и за 
издаване на разрешение за контролна дейност 
за спазване на правилата на биологичното 
производство, както и за последващ офи­
циален надзор върху контролиращите лица
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се определят усло­
вията и редът за:
1. прилагане на правилата на биологично 
производство на растения, животни и аква­
култури, растителни, животински продукти, 
продукти от аквакултури и храни, тяхното 
етикетиране и контрола върху производството 
и етикетирането им съгласно изискванията 
на Регламент (EО) № 834/2007 на Съвета от 
28 юни 2007 г. относно биологичното про­
изводство и етикетирането на биологични 
продукти и за отмяна на Регламент (ЕИО) 
№ 2092/91 (ОВ, бр. L 189 от 20.07.2007 г.) (Ре­
гламент (ЕО) № 834/2007) и Регламент (ЕО) 
№ 889/2008 на Комисията от 5 септември 
2008 г. за определяне на подробни правила за 
прилагането на Регламент (ЕО) № 834/2007 на 
Съвета относно биологичното производство 
и етикетирането на биологични продукти по 
отношение на биологичното производство, 
етикетирането и контрола (ОВ, бр. L 250 от 
18.09.2008 г.) (Регламент (ЕО) № 889/2008);
2. създаване и поддържане на информа­
ционни бази данни, за които не се събират 
такси, на:
а) производителите, преработвателите и 
търговците на земеделски продукти и храни, 
произведени по биологичен начин;
б) лицата, които осъществяват контрол за 
съответствие на биологичното производство;
в) посевен, посадъчен материал и семена 
от картофи, произведени по правилата на 
биологично производство; 
3. прилагане на правила за преход към 
биологично производство;
4. внос от трети държави на биологични 
продукти и храни съгласно изискванията на 
Регламент (ЕО) № 1235/2008 на Комисията 
от 8 декември 2008 г. за определяне на под­
робни правила за прилагането на Регламент 
(ЕО) № 834/2007 на Съвета по отношение 
на режима за внос на биологични проду­
кти от трети държави съгласно чл. 25в от 
ЗПООПЗПЕС (ОВ, бр. L 334 от 12.12.2008 г.) 
(Регламент (ЕО) № 1235/2008);
5. издаване на разрешение за контролна 
дейност и последващ официален надзор върху 
дейността на контролиращите лица, в т.ч. 
делегиране на задачи на контролиращите 
лица съгласно чл. 27, параграф 5 от Регла­
мент (ЕО) № 834/2007;
6. състава и функциите на постоянната 
междуведомствена консултативна комисия 
по биологично производство, наричана по 
нататък „комисията“;
7. официален контрол на биологично 
произведени земеделски продукти и храни 
съгласно чл. 25а от Закона за прилагане 
на Общата организация на пазарите на 
земеделски продукти на Европейския съюз 
(ЗПООПЗПЕС);
8. взаимодействие между институции, има­
щи компетенции по отношение на надзора 
и контрола в биологичното производство 
съгласно Регламент (ЕО) № 834/2007.
Чл. 2. (1) Министърът на земеделието, 
храните и горите е компетентен орган при 
провеждане на политиката на Европейския 
съюз (ЕС) и националната политика в об­
ластта на биологичното производство, над­
зора и контрола по смисъла на чл. 16, ал. 1
ЗПООПЗПЕС.
(2) Дейността на компетентния орган се 
подпомага от компетентното звено, опреде­
лено съгласно Устройствения правилник на 
Министерството на земеделието, храните и 
горите.
(3) Министърът на земеделието, храните 
и горите утвърждава процедури и образци 
на документи по отношение на дейността 
на звеното по ал. 2.
(4) Министърът на земеделието, храните и 
горите издава, отнема, предсрочно прекратява 
или ограничава обхвата на разрешенията по 
чл. 18, ал. 1 от ЗПООПЗПЕС.
(5) Министърът на земеделието, храните 
и горите разрешава със заповед:
1. от 10 % до 40 % подновяване на стадо 
с небиологично отглеждани нераждали жен­
ски коне или говеда, включително видовете 
bubalus и bison, и от 20 % до 40 % подновя­
ване на стадо с небиологично отглеждани 
нераждали женски свине, овце или кози 
съгласно чл. 9, параграф 4 от Регламент 
(EО) № 889/2008;
2. животновъдните практики съглас­
но чл. 18, параграф 1 от Регламент (EО) 
№ 889/2008 на Комисията по отношение на 
поставяне на еластични пръстени на опаш­